Ghazali Safie

Tun Muhammad Ghazali bin Shafie (; )Tun Muhammad Ghazali bin Shafie . arkib.gov.my. Diakses 10 Januari 2024 adolah saurang politikus jo diplomat Malaysia. Inyo manjabek pado maso pamarentahan ampek Perdana Menteri, tarutamo sabagai Menteri Urusan Dalam Negeri jo Menteri Luar Negeri dari taun 1973 sampai 1984.

Biografi 
Ghazali lahia pado taun 1922 di Kuala Lipis, Pahang. Inyo marupoan katurunan Minangkabau nan barasa dari Rao, Pasaman, Sumatra Barat.http://ww1.utusan.com.my  Memperkasakan Tokoh Rao  Inyo turuik sarato dalam palawanan bawah tanah rakyat Malaya malawan Japang samaso Parang Dunia II. Inyo kamudian baraja di University of Wales jo London School of Economics.

Samaso Kedaruratan Malaya, Ghazali mandukuang panuah upayo militer Inggirih untuak manumpas pambarontakan prokamerdekaan nan dipimpin dek Tentara Pembebasan Nasional Malaya (TPNM), angkatan basanjato punyo Partai Komunis Malaya. Manulih di surek kaba The Times, Ghazali sacaro tabukak mandukuang pambunuahan jo pambasmian urang-urang nan diduga manjadi anggota TPNM.

Satalah bakarier sabagai pagawai nagari, Ghazali tajun ka dunia politik. Inyo manjabek sabagai Menteri Dalam Negeri dan Penerangan dari taun 1973 sampai 1981, kamudian diangkek sabagai Menteri Luar Negeri sampai taun 1984. Inyo mawakili daerah pamilihan Lipis dari taun 1974, sabalum tu inyo manjadi anggota Dewan Negara (majelis tinggi parlemen). Sabagai Menteri Lua Nagari, inyo dikana baparan dalam diplomasi ASEAN takaik konflik di Kamboja. Inyo digambaran sabagai politikus nan flamboyan, dijuluaki "Raja Ghaz".

Pado 11 Januari 1982, Ghazali salamek dari kacelakaan kapa tabang nan dipiloti dek inyo. Pangawal jo kopilotnyo maningga dunia. Patugeh investigasi manyatoan baso pasawat tu kacelakaan karano kalalaian Ghazali.)

Satalah maninggaan dunia politik, Ghazali mamacik babagai jabatan di sektor korporasi jo organisasi internasional. Ghazali maningga dunia pado tanggal 24 Januari 2010 pukua 19.45 di rumahnyo di Subang Jaya. Bininyo, Toh Puan Khatijah Abdul Majid, maningga dunia pado bulan April 2008. Kaduonyo maninggan duo anak laki-laki, nan banamo Bachtiar jo Sheriffudin. Inyo dikubuan di Makam Pahlawan, Masjid Negara, Kuala Lumpur.

Rujuakan

Kategori:Tokoh Minangkabau
Kategori:Politikus Malaysia
Kategori:Tokoh Malaysia
Kategori:Tokoh dari Negeri Sembilan
Kategori:Minangkabau Malaysia